**ZÁPISNICA**

**zo zasadnutia Rodičovskej rady základnej školy**

**SŠ sv. Košických mučeníkov, Čordákova 50, Košice**

**Termín konania:** 26. 11. 2019

**Miesto konania:** SŠ sv. Košických mučeníkov, Čordákova 50, Košice

**Prítomní :** podľa prezenčnej listiny

hostia: Mgr. Renáta Halčišáková - zástupkyňa školy

**Program:**

*1. Informácia o stave financií Rodičovskej rady*

*2. Prerokovanie žiadostí o finančné príspevky*

*3. Rôzne*

Zasadnutie Rodičovskej rady (RR) otvorila predsedníčka Ing. Mária Vattaiová. Privítala prítomných a oboznámila ich s  programom.

***K bodu 1***

Informáciu o stave financií RR k 31. 10. 2019 predniesla p. Miklušová:

Stav finančných prostriedkov v pokladni je **219,68 €**,  zostatok na účte v banke je **4338,71 €.**

***K bodu 2***

Prítomná p. zástupkyňa Mgr. Renáta Halčišáková predložila RR žiadosti na schválenie finančných príspevkov následovne:

1. Pani učiteľka Mgr. Rímska žiada o navýšenie príspevku na školský časopis Jabĺčko z pôvodných 50,00 € na **80,00 €.** Dôvodom je zvýšenie nákladov na tlač – väčší počet strán, viac výtlačkov z dôvodu väčšieho počtu žiakov na primárnom stupni. Časopis sa rozdáva pri zápise do 1. ročníka budúcim prvákom. Žiaci si časopis kupujú za sumu 0,50 €.

Rodičovská rada jednohlasne **schválila** navýšenie príspevku. Táto suma bude navýšená aj v každoročných pravidelných výdavkoch.

1. Pani Učiteľka Mgr. Rohaľová žiada o finančný príspevok vo výške **467,80 €** na zakúpenie sady pomôcok pre 3. a 4. ročník – sada CD a obrázkových kariet na výučbu anglického jazyka, pravítko 100 cm, ľudská anatomická sada, dekoračná sieť, nástenné výučbové materiály.

Rodičovská rada jednohlasne **schválila** poskytnutie uvedeného príspevku.

***K bodu 3***

Prebehla diskusia k nasledovným témam:

* Mikulášske balíčky zabezpečí p. Miklušová. Balíčky pre žiakov nižšieho sekundárneho vzdelávania (II. stupeň ZŠ) budú v sume 1,50 € na žiaka. Pre žiakov primárneho vzdelávania (I. stupeň) sa na deň sv. Mikuláša pripraví balíček/darček v hodnote 0,50 €. Zostávajúce 1 € bude použité vo forme príspevku na akciu Anjelíci a čerti, ktorého sa žiaci zúčastnia dňa 9. 11. 2019 na Jedlíkovej ulici. Vstupné na akciu je 3,50 €. Žiaci na akcii dostanú mikulášsky balíček v hodnote 1,50 €, čo je súčasť vstupného.
* RR schválila vianočné oblátky ako symbolický mikulášsky darček pre učiteľov, členov inkluzívneho tímu a nepedagogických zamestnancov.
* Výstavbou nového futbalového ihriska škola prišla o vonkajší priestor pre telesnú a športovú výchovu. Vedenie školy je v jednaní so SFZ, majiteľom nového ihriska o podmienkach využívania ihriska pre školu.

 Po prerokovaní všetkých bodov programu predsedníčka RR rokovanie ukončila.

V Košiciach, 26. 11. 2019 Zapísala: Mgr. Mariana Beľanová